
ประกาศเทศบาลตำบลบางสะพานน้อย
เรื่อง   มาตรการในการเผยแพร่ข้อมูลต่อสาธารณะ
--------------------------------------


เพื่อให้การเปิดเผยข้อมูลของเทศบาลตำบลบางสะพานน้อย มีความถูกต้อง ครบถ้วน ชัดเจนและเป็นปัจจุบัน ประชาชนและผู้มีส่วนได้เสีย สามารถเข้าถึงข้อมูลข่าวสารได้โดยสะดวก สามารถตรวจสอบผลการดำเนินงานเทศบาลตำบลบางสะพานน้อยได้ ตามที่ได้ประกาศเจตจำนงต่อบุคลากรและสาธารณชน จึงกำหนดมาตรการในการเผยแพร่ข้อมูลต่อสาธารณะ ดังนี้


หน่วยงานที่รับผิดชอบในการเผยแพร่ข้อมูล
   

1. สำนักปลัดเทศบาล มีหน้าที่เผยแพร่ข้อมูลข่าวสารผ่านเว็บไซต์ของเทศบาลตำบลบางสะพานน้อย และปรับปรุงข้อมูลให้เป็นปัจจุบัน โดยอย่างน้อยต้องประกอบไปด้วย โครงสร้างเทศบาลตำบลบางสะพานน้อย ภารกิจ ผู้บริหาร  ข้อมูลการจัดซื้อจัดจ้าง มาตรฐานหรือคู่มือการปฏิบัติงาน มาตรฐานขั้นตอนการให้บริการ เป็นต้น


2. สำนักปลัดเทศบาล มีหน้าที่เผยแพร่ข้อมูลข่าวสารผ่านช่องทางอื่นๆ เช่น สื่อสังคมออนไลน์        ปิดประกาศภายในเทศบาลตำบลบางสะพานน้อย เอกสารข่าว ฯลฯ เป็นต้น


3. สำนักปลัดเทศบาล มีหน้าที่สนับสนุนและให้ข้อมูลข่าวสารแก่ศูนย์เทคโนโลยีสารสนเทศและงานสื่อสารองค์กร สำหรับการเผยแพร่ผ่านช่องทางรับผิดชอบ รวมทั้งเผยแพร่ข้อมูลผ่านเว็บไซต์ของหน่วยงาน


จึงประกาศให้ทราบโดยทั่วกัน
 




ประกาศ ณ วันที่ 2๓ เดือน มกราคม พ.ศ.256๓
                                                                                [image: image2.png]



  





        (นายชิตชัย จิวะตุวินันท์)
                                                                นายกเทศมนตรีตำบลบางสะพานน้อย
